पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल के पहली लहर में मरने के बाद भी अंतिम संस्कार के लिए दो गज की जमीन मय्यसर नहीं होने का सिलसिला जो शुरू हुआ था, अब वह दूसरी लहर में भी देखने को मिल रहा है। मामला सदर थाना क्षेत्र के खरका गांव का है। यहां एक मई को एक 70 साल की वृद्ध महिला की कोरोना से मौत के बाद ग्रामीणों ने उसके अंतिम संस्कार को लेकर काफी हंगामा किया। ग्रामीणों ने गांव के अंदर उसके अंतिम संस्कार पर रोक लगा दी। लाठी-डंडा और हथियारों से लैस होकर निकले ग्रामीणों ने प्रशासन के सामने बवाल किया। इसके बाद प्रशासन ने शव को गुमला लाने के बाद पालकोट रोड स्थित मुक्ति धाम में शव का अंतिम संस्कार कराया।
टोटो निवासी महिला का शनिवार सुबह कोरोना से मौत हो गई। दो दिन पूर्व भी महिला के घर के एक अन्य सदस्य की कोरोना के इलाज के दौरान सदर अस्पताल में मौत हो गई थी। इधर, वृद्ध महिला की मौत के बाद आसपास के ग्रामीण भयभीत हो गए। इसके बाद इसकी सूचना जिला प्रसाशन को दी गई। सूचना मिलते ही बीडीओ संध्या मुंडू और सीओ केके मुंडू बुजुर्ग महिला के गांव पहुंचे। इसके बाद दोनों अधिकारियों ने कुछ स्थानीय समाजसेवियों की मदद से अंतिम संस्कार के लिए शव को गाड़ी में लादकर खरका नदी स्थित घाट ले गए। घाट पर समाजसेवियों ने अंतिम संस्कार के लिए लकड़ी और दूसरे सामाग्री की भी व्यवस्था की। मगर इसी दौरान बड़ी संख्या में खरका और आसपास के ग्रामीण मौके पर पहुंच गए और यहां पर शव का अंतिम संस्कार करने का विरोध करने लगे।
ग्रामीणों का कहना था कि कोरोना संक्रमित मरीज के शव को गांव के घाट में अंतिम संस्कार करने नहीं देंगे। यहां अंतिम संस्कार किए जाने पर संक्रमण फैलने का डर है। इसपर सीओ और बीडीओ ने ग्रामीणों को समझाने का प्रयास किया। लोगों को जागरूक भी किया, लेकिन ग्रामीण अधिकारियों की सुनने को तैयार नहीं थे। घंटों हाई वोल्टेज ड्रामा के बाद प्रशासन ने महिला का अंतिम संस्कार पालकोट रोड मुक्ति धाम में कराने का निर्णय लिया। तब जाकर मामला शांत हुआ।
सीओ केके मुंडू ने कहा कि वृद्ध महिला की मौत हो गई थी। कोरोना को देखते हुए पीपीई कीट के साथ शव को अंतिम संस्कार के लिए खरका घाट ले जाया गया था, लेकिन ग्रामीणों को लगा कि महिला की मौत कोरोना से हुई है। इसलिए वे गांव के घाट में संक्रमण फैलने के भय से अंतिम संस्कार का विरोध कर रहे थे। काफी समझाने के बाद भी ग्रामीण नहीं माने। अंत में महिला के शव को गुमला लाकर पालकोट रोड स्थित श्मशान घाट में अंतिम संस्कार किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn